**ΘΕΜΑ : Ορισμός μελών ΕΔ Έργου**

Ημ/νία υποβολής ***01/04/2021***

**Ερώτηση: Ορισμός επιτροπής μελών διαγωνισμού**

Θα ήθελα να με καθοδηγήσετε για τη διαδικασία ορισμού επιτροπής διαγωνισμού έργου. Γίνεται απευθείας με ορισμό από την οικονομική επιτροπή?? Σας ευχαριστώ

**Απάντηση:** Τέλος φόρμας

Οι διαγωνισμοί αλλά και υπό προσεχή Εκτέλεση Συμβάσεις Έργων και Μελετών, των οποίων η διακήρυξη δημοσιεύθηκε στο ΚΗΜΔΗΣ μετά την έναρξη εφαρμογής των νέων διατάξεων, η διαδικασία του διαγωνισμού προχωρά και εφαρμόζονται οι ήδη (από 9ης /03/2021) εφαρμοσθείσες διατάξεις όσον αφορά την διαδικασία δημοπράτησης.

**Παράδειγμα :** Όταν ως κριτήριο ανάθεσης χρησιμοποιείται η πλέον συμφέρουσα, από οικονομική άποψη, προσφορά μόνο βάσει τιμής (περ. α’ παρ. 8 Άρθ. 221).

**1η περίπτωση :** Η ΕΔ αποτελείται από τρεις (3) τεχνικούς υπαλλήλους, κατηγορίας ΠΕ ή TE, με τους αναπληρωτές τους, που υπηρετούν στην ΑΑ, εγγεγραμμένους στο μητρώο της περ. ζ`, με εμπειρία, τεχνική εξειδίκευση και ειδικότητες, που προσιδιάζουν στις υπό ανάθεση κατηγορίες εργασιών, οι οποίοι ορίζονται από την Αναθέτουσα Αρχή (Οικονομική Επιτροπή σε ΟΤΑ α΄και β΄β.)που διενεργεί τον διαγωνισμό.

**2η περίπτωση:** Όταν η εκτιμώμενη αξία σύμβασης του Έργου είναι μικρότερη του ενός εκατομμυρίου (1.000.000) ευρώ (χωρίς ΦΠΑ), η Επιτροπή Διαγωνισμού του Έργου δεν θα προκύψει από κλήρωση (σύμφωνα με το προϊσχύον καθεστώς) αλλά η διαδικασία συγκρότησής της καθίσταται πιο ευέλικτη και πλέον αυτή θα ορισθεί από την ΑΑ (Οικονομική Επιτροπή σε ΟΤΑ α΄και β΄β.) στην περίπτωση του Άρθρου 8α) και δύναται να αποτελείται από υπαλλήλους της ΑΑ, ένας εκ των οποίων είναι υποχρεωτικά τεχνικός εγγεγραμμένος στο Μητρώο Μελών Επιτροπών Διαδικασιών Σύναψης Δημόσιων Συμβάσεων Έργων (Μη.Μ.Ε.Δ.)